CELEX: 32012D0141
Language: lv
Date: 2012-03-06 00:00:00
Title: 2012/141/ES: Komisijas Īstenošanas lēmums ( 2012. gada 6. marts ) par trakumsērgas ārkārtas uzraudzības pasākumu finansēšanu Grieķijas ziemeļos (izziņots ar dokumenta numuru C(2012) 1354)

8.3.2012   
            
            
               LV
            
            
               Eiropas Savienības Oficiālais Vēstnesis
            
            
               L 69/17
            
         KOMISIJAS ĪSTENOŠANAS LĒMUMS
   (2012. gada 6. marts)
   par trakumsērgas ārkārtas uzraudzības pasākumu finansēšanu Grieķijas ziemeļos
   (izziņots ar dokumenta numuru C(2012) 1354)
   (Autentisks ir tikai teksts grieķu valodā)
   (2012/141/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 8. panta 2. punktu,
   tā kā:
   
               (1)
            
            
               Lēmumā 2009/470/EK ir paredzēts, ka gadījumos, kad dalībvalsti tieši apdraud kāda no minētā lēmuma I pielikumā uzskaitītajām slimībām, kas izcēlusies vai attīstījusies trešās valsts vai dalībvalsts teritorijā, var nolemt pieņemt situācijai atbilstošus pasākumus un piešķirt Savienības finanšu ieguldījumu to pasākumu īstenošanai, kurus uzskata par īpaši nepieciešamiem darbības sekmīga iznākuma nodrošināšanai.
            
         
               (2)
            
            
               Trakumsērga ir dzīvnieku slimība, ar ko galvenokārt slimo savvaļas un mājas gaļēdāji un kas nopietni apdraud sabiedrības veselību. Tā ir viena no slimībām, kas iekļauta Lēmuma 2009/470/EK I pielikumā.
            
         
               (3)
            
            
               Grieķijā trakumsērgas gadījumi nav konstatēti kopš 1987. gada. Tomēr, tā kā minētā slimība nesen tika konstatēta bijušajā Dienvidslāvijas Maķedonijas Republikā, ir steidzami jāpastiprina trakumsērgas uzraudzība Grieķijas ziemeļos, lai noteiktu, vai minētā slimība izplatās minētās dalībvalsts teritorijā un cik plaši jāveic savvaļas gaļēdāju orālā imunizācija, lai apturētu minētās slimības izplatīšanos un to izskaustu.
            
         
               (4)
            
            
               Grieķija 2012. gada 27. janvārī iesniedza Komisijai ārkārtas plānu pastiprinātai trakumsērgas uzraudzībai (“plāns”). Komisija novērtēja plānu un atzina to par pieņemamu. Tāpēc ir lietderīgi piešķirt Savienības finanšu ieguldījumu atsevišķu minētajā plānā paredzētu pasākumu īstenošanai.
            
         
               (5)
            
            
               Grieķija informēja Komisiju par to, ka tās valsts trakumsērgas references laboratorijā trūkst darbinieku, lai veiktu daudzos plāna īstenošanai paredzētos testus. Ņemot vērā šābrīža nelabvēlīgo finanšu situāciju un steidzamo nepieciešamību izstrādāt un īstenot minēto plānu, laboratorijas izmaksas, kas radušās, speciāli algojot darbiniekus laboratorijas testu veikšanai plāna ietvaros, būtu lietderīgi iekļaut izmaksās, par kurām var saņemt Savienības finanšu ieguldījumu.
            
         
               (6)
            
            
               Ņemot vērā steidzamo nepieciešamību īstenot minēto plānu, Savienības finanšu ieguldījumu ir lietderīgi piešķirt par pasākumiem, kas veikti no 2012. gada 27. janvāra, kad plāns tika iesniegts Komisijai finansējuma saņemšanai.
            
         
               (7)
            
            
               Šis lēmums ir uzskatāms par finansēšanas lēmumu Finanšu regulas 75. panta nozīmē.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Ar šo tiek apstiprināts “Ārkārtas plāns trakumsērgas uzraudzībai”, ko Grieķija 2012. gada 27. janvārī iesniedza Komisijai, un tam tiks piešķirts Savienības finansiālais ieguldījums laikposmam no 2012. gada 27. janvāra līdz 2012. gada 31. decembrim (“finansiālais ieguldījums”).
   2. pants
   1.   Finansiālā ieguldījuma kopsumma nepārsniedz EUR 60 000.
   2.   Finansiālajā ieguldījumā iekļauj vienreizēju maksājumu EUR 5 apmērā par katru savvaļas dzīvnieku, kurš noķerts un nosūtīts trakumsērgas izmeklēšanai saskaņā ar minēto plānu.
   3.   Finansiālais ieguldījums ir 75 % apmērā no izmaksām, kas saskaņā ar minēto plānu rodas, veicot laboratorijas testus trakumsērgas gadījumu konstatēšanai un izolējot un raksturojot trakumsērgas vīrusu.
   Minētajās izmaksās ietver:
   
               a)
            
            
               izmaksas, kas paredzētas tādu testa komplektu, reaģentu un visu palīgmateriālu iegādei, kuri izmantoti testu veikšanai;
            
         
               b)
            
            
               pieskaitāmās izmaksas 7 % apmērā no a) apakšpunktā minēto izmaksu summas.
            
         Tomēr maksimālā izmaksu summa, ko atlīdzina par fluorescējošo antivielu testu (FAT), nepārsniedz EUR 12 par testu.
   4.   Finansiālais ieguldījums ir 75 % no izmaksām par darbiniekiem, kuri speciāli algoti, lai veiktu 3. punktā minētos laboratorijas testus.
   Minētajās izmaksās ietver:
   
               a)
            
            
               darbinieku atalgojumu vai faktiskās algas kopā ar sociālā nodrošinājuma maksājumiem un citām tiesību aktos noteiktām izmaksām, kas iekļautas atalgojumā;
            
         
               b)
            
            
               pieskaitāmās izmaksas, kas ir 7 % apmērā no a) apakšpunktā minēto izmaksu summas.
            
         Tomēr maksimālā izmaksu summa, ko atlīdzina par minētajiem darbiniekiem, kopā nepārsniedz EUR 25 000.
   3. pants
   1.   Finansiālo ieguldījumu piešķir, ja Grieķija:
   
               a)
            
            
               īsteno plānu saskaņā ar attiecīgajiem Savienības tiesību aktu noteikumiem, tostarp noteikumiem par konkurenci, publiskā iepirkuma līguma slēgšanas tiesību piešķiršanu un valsts atbalstu;
            
         
               b)
            
            
               iesniedz Komisijai starpposma tehnisko ziņojumu saskaņā ar I pielikumu ne vēlāk kā:
               
                           i)
                        
                        
                           2012. gada 31. maijā par laikposmu no 2012. gada 27. janvāra līdz 2012. gada 30. aprīlim,
                        
                     
                           ii)
                        
                        
                           2012. gada 30. septembrī par laikposmu no 2012. gada 1. maija līdz 2012. gada 31. augustam;
                        
                     
         
               c)
            
            
               ne vēlāk kā 2013. gada 28. februārī saskaņā ar I un II pielikumu iesniedz galīgo tehnisko ziņojumu un finanšu pārskatu par laikposmu no 2012. gada 27. janvāra līdz 2012. gada 31. decembrim;
            
         
               d)
            
            
               sekmīgi īsteno plānā paredzētos pasākumus.
            
         2.   Ja Grieķija neizpilda 1. punktā paredzētos nosacījumus, Komisija samazina Savienības finansiālo ieguldījumu, ņemot vērā neatbilstības veidu un pakāpi un Savienībai radīto finansiālo zaudējumu.
   4. pants
   Šo lēmumu piemēro no 2012. gada 27. janvāra.
   5. pants
   Šis lēmums ir adresēts Grieķijas Republikai.
   
      Briselē, 2012. gada 6. martā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 155, 18.6.2009., 30. lpp.
   
      I PIELIKUMS
      Tehniskajos ziņojumos, kas minēti 3. panta 1. punkta b) un c) apakšpunktā, ietver vismaz šādu informāciju:
      
                  
                     Pārskata periods: no _ līdz _.
                  
               
               
                  Starpposma tehniskais ziņojums 
                  Galīgais tehniskais ziņojums 
               
            A.   Veiktie trakumsērgas uzraudzības testi un to rezultāti
      
      
                  Administratīvā teritorija
               
               
                  Suga
               
               
                  Testa veids
               
               
                  Testēto dzīvnieku skaits
               
               
                  Pozitīvs
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            B.   Situācijas un radušos grūtību tehniskais novērtējums
      
   
   
      II PIELIKUMS
      Finanšu pārskatā, kas minēts 3. panta 1. punkta c) apakšpunktā, ietver vismaz šādu informāciju:
      
                  
                     Pasākumi, par kuriem var saņemt līdzfinansējumu
                  
               
            
                  
                     Laboratorijas testi
                  
               
            
                   
               
               
                  Testu veids
               
               
                  Testēto dzīvnieku skaits
               
               
                  Veikto testu skaits
               
               
                  Veikto testu izmaksas bez pieskaitāmajām izmaksām
               
            
                  Trakumsērgas vīrusa antigēna noteikšana
               
               
                  
                     FAT
                  
               
               
                   
               
               
                   
               
               
                   
               
            
                  
                     PCR
                  
               
               
                   
               
               
                   
               
               
                   
               
            
                  Cits (precizēt)
               
               
                   
               
               
                   
               
               
                   
               
            
                  Trakumsērgas vīrusa izolēšana/raksturojums
               
               
                  Sekvencēšana
               
               
                   
               
               
                   
               
               
                   
               
            
                  Cits (precizēt)
               
               
                   
               
               
                   
               
               
                   
               
            
                  Kopā
               
               
                   
               
               
                   
               
               
                   
               
               
                   
               
            
                  
                     Laboratorijas darbinieki, kas speciāli algoti minētā plāna īstenošanai
                  
               
            
                  Vārds
               
               
                  Statuss (pastāvīgs/pagaidu darbinieks)
               
               
                  Līguma ilgums
               
               
                  Samaksātā summa
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
         Es apliecinu, ka:
      
      
                  —
               
               
                  
                     šie izdevumi ir reāli un tie ir pareizi uzskaitīti un attaisnoti saskaņā ar Komisijas Īstenošanas lēmuma 2012/141/ES noteikumiem,
                  
               
            
                  —
               
               
                  
                     saistībā ar šo plānu nav prasīts cits Savienības ieguldījums un Komisijai ir paziņots par visiem ienākumiem no programmas ietvaros veiktām darbībām;
                  
               
            
                  —
               
               
                  
                     plāns tika īstenots saskaņā ar attiecīgajiem Savienības tiesību aktiem, jo īpaši noteikumiem par konkurenci, publiskā iepirkuma līguma slēgšanas tiesību piešķiršanu un valsts atbalstu;
                  
               
            
                  —
               
               
                  
                     tiek piemērotas kontroles procedūras, jo īpaši lai pārbaudītu deklarēto summu pareizību un novērstu, konstatētu un labotu neprecizitātes.
               
            
         Datums:
      
      
         Izpilddirektora vārds, uzvārds un paraksts: